
Planen er godkendt 26. april 2024 og 
gælder frem til 1. februar 2027








Indhold

1. Introduktion	3
2. Ansvar, opgaver og organisering	4
3. Lovgivning/regulering	5
4. Indsatsområder og opfølgning	6

Bilagsoversigt:
Bilag 1: Samfundsvigtige/centrale funktioner 



Ordliste:
Forsyningssikkerhed: Forstås her som sikkerheden for, at man som myndighed eller leverandør rettidigt kan tilvejebringe de nødvendige ressourcer for at kunne levere sine kerneydelser/løse sine kerneopgaver. 
Samfundsvigtige funktioner: De aktiviteter, varer og tjenesteydelser, som udgør grundlaget for samfundets generelle funktionsdygtighed.
Kritiske ressourcer: Ressourcer, som er afgørende for leveringen af kerneopgaven, og som ikke umiddelbart kan erstattes af andre ressourcer. 
Forsyningskæder: Varer, tjenesteydelser, informationer og/eller penges vej frem til slutbrugeren og/eller tilbage til en leverandør.


[bookmark: _Toc165301167]1. Introduktion 

Dette er et eksempel på, hvordan en ministerieplan kan se ud. Eksemplet er baseret på et fiktivt ministerium og kan bruges som inspiration til udfyldelse af egne ministerieplaner i departementerne. 

Risikobilledet for Danmark er blevet mere komplekst og uforudsigeligt. Store globale kriser som covid-19 og invasionen i Ukraine har vist, at kriser kan gøre det vanskeligt at få varer og ressourcer til landet. Danmarks sikkerhed hænger uløseligt sammen med forsyningssikkerhed, og Danmark skal være mere modstandsdygtig over for fremtidens trusler. 

Strategi for forsyningssikkerhed fra september 2023 sætter retning for, hvordan statslige myndigheder kan robustgøre forsyningskæder. I strategien anbefales det, at alle ministerområder med ansvar for samfundsvigtige funktioner udarbejder en plan for arbejdet med forsyningssikkerhed. Det følger af sektoransvarsprincippet, at ministerområderne selv tilrettelægger driften i hverdag og under kriser. 

[bookmark: _Hlk162269434]Ministerieplanen beskriver Ministeriet for Farvandstrafiks arbejde med forsyningssikkerhed og sætter strategisk fokus på indsatsområder, der bidrager til at styrke ministerområdets forsyning af kritiske ressourcer. På den måde står ministerområdet forsyningsmæssigt stærkere både til hverdag og i tilfælde af en krise. Indsatsområderne skal således medvirke til at forebygge og optimere håndtering af situationer, hvor der opstår mangel af kritiske ressourcer, der er afgørende for, at ministerområdet kan udføre kerneopgaverne. Det primære fokus er på opretholdelsen af samfundsvigtige funktioner.

[bookmark: _Hlk166485512]Ministeriet for Farvandstrafik har igangsat et arbejde med at øge robustheden af forsyningskæder, hvilket ikke mindst skal ses i forlængelse af de potentielle forsyningsudfordringer, ministerområdet har oplevet. Som eksempel, har ministerområdet valgt at indføre en række tiltag indenfor ministerområdets håndtering af færgedriften. Årsagen er, at brændstofpriserne siden 2021 er steget på grund af pres på globale forsyningskæder, samtidig med at færgefarten har gennemgået en grøn omstilling til HVO brændstof. Det medfører, at der aktuelt er potentiel mangel på HVO brændstof, som har nødvendiggjort tiltag for at understøtte ministerområdets fortsatte evne til at afvikle kollektiv trafik via færgefarten. Dette er blot et enkelt eksempel på en forsyningsudfordring, der sammen med andre tilfælde og den globale udvikling har afstedkommet øget opmærksomhed på forsyningssikkerhed.  

Ministerieplanen dækker hele ministerområdet, der ud over departementet består af Havnestyrelsen, Bro- og Tunnelstyrelsen samt Datainstitut for Farvandsinfrastruktur. Med den centrale forankring af udvalgte indsatser udgør ministerieplanen den førsteoverordnede plan for ministerområdets arbejde med forsyningssikkerhed. 

Ministeriet for Farvandstrafik har flere kerneopgaver, der understøtter Danmarks mobilitet for både mennesker og varer, og derfor er vigtige funktioner i samfundet. Følgende ansvarsområder og opgaver prioriteres i arbejdet med forsyningssikkerhed: 
1. Leverance af fællesoffentlige grunddata fsva. havne og sejlrender.
2. Overvågning og vedligehold af infrastruktur fsva. broer, tunneller samt havne.  
3. Afvikling, planlægning og trafikstyring af individuel og kollektiv person- og godstransport fsva. farvandstrafik.   
En kortfattet beskrivelse af de samfundsvigtige funktioner fremgår af bilag 1[footnoteRef:3].  [3:  I vejledningen til ministerieplanen er der lavet tre bilag, der kan benyttes til indhentning af information og nærmere uddybning af områder. I vejledningen fremgår oversigten over samfundsvigtige/centrale funktioner som bilag 2. ] 


Ministerområdet har andre opgaver og ydelser, der bidrager til opretholdelse af en række samfundsvigtige funktioner, som ikke adresseres i ministerieplanen, idet det overordnede ansvar for disse funktioner og deres forsyningssikkerhed adresseres og drives af andre ministerområder.  

Håndtering af forsyningssikkerhed indgår i den generelle styring – både mellem departementet og myndigheder samt ved de enkelte myndigheder. Havnestyrelsen, Bro- og Tunnelstyrelsen samt Datainstitut for Farvandsinfrastruktur har det daglige ansvar for at løse deres kerneopgaver og dermed opretholde samfundsvigtige funktioner, herunder samarbejde og kontraktstyring med andre aktører, der bidrager til funktionerne.

Ansvaret for det overordnede arbejde med forsyningssikkerhed er placeret i koncernstyringskontoret, idet ministerområdets robusthed adresseres gennem ministeriets risikostyring samt beredskabs- og kontinuitetsplanlægning. 
Koncernstyringskontoret har desuden ansvar for og vedligeholder overblikket over ministerområdets kerneopgaver og -ydelser, der understøtter samfundsvigtige funktioner. Ansvar for indkøb til ministerområdet, der skal sammentænkes med forsyningssikkerhed, er placeret i en tværgående funktion ved Datainstitut for Farvandstrafiks Kontor for Indkøb. 

Kontor for Lovgivning er ansvarligt for ministeriets lovgivningsområde, herunder selvstændig lovgivning (oversigt kan tilgås via retsinformation) samt lovgivning med relevans for ministeriets ansvarsområde. Kontoret har et overblik over relevant lovgivning og regulering og udfører lovforberedende arbejde og implementering af relevant lovgivning på forsyningssikkerhedsområdet. Underliggende myndigheder bidrager desuden med løbende opgavevaretagelse og understøtter generelt departementets arbejde med udvikling og implementering af lovgivning og regulering.  











[bookmark: _Toc165301169]3. Lovgivning/regulering  
[bookmark: _Hlk143160334]
Ministerområdet har ikke selvstændig lovgivning med det formål at tilsikre forsyningssikkerhed for kritiske ressourcer. Diverse bekendtgørelser har dog indirekte betydning, eksempelvis Bekendtgørelse om sikring af havne[footnoteRef:4], Bekendtgørelse om sikring af broer og tunneler, samt Bekendtgørelse om lov om Datainstitut for Farvandstrafik. [4:  https://www.retsinformation.dk/eli/lta/2020/1282 ] 


Ministerområdet er desuden underlagt lovgivning og regulering, der har betydning for forsyningssikkerhed. Det gælder bl.a. Beredskabsloven og Lov om forsyningsmæssige foranstaltninger samt EU-direktiver, hvor der i 2024 arbejdes med udmøntelse af EU’s Critical Entities Resilience Directive (CER). Et direktiv der skal styrke modstandsdygtigheden i den kritiske infrastruktur i Europa. Yderligere sætter NIS2-direktivet rammer for cyber- og informationssikkerheden – i tillæg til den nationale strategi for cyber- og informationssikkerhed fra 2021 – hvor der aktuelt arbejdes med sektorspecifikke nationale retningslinjer for farvandstrafikken. Sektorspecifik lovgivning såsom EU’s tekniske regelsæt for søfart på de indre vandveje kan ligeledes influere forsyningssikkerheden.

Aktuelt fokuserer ministerområdet således på implementering af lovgivning og regulering. Ministerområdet planlægger ikke udvikling af yderligere lovgivning, der omhandler forsyningssikkerhed. 

I dette afsnit beskrives tre indsatsområder, departementet har besluttet at prioritere i perioden frem til 2027, hvor den indeværende plan er gældende.

Indsatsområde 1: Best Practice for forsyningssikkerhed
For at sikre et forstærket og længerevarende fokus på forsyningssikkerhed vil alle underliggende myndigheder modtage en bestilling angående gennemgang af Best Practice for forsyningssikkerhed faciliteret af Styrelsen for Forsyningssikkerhed. Indsatsområdet har til formål at skabe et solidt grundlag for hele ministerområdets videre arbejde med forsyningssikkerhed. Igennem arbejdet med Best Practice skal de enkelte myndigheder opnå viden om egen modenhed ift. forsyningssikkerhed samt relevante fremtidige indsatsområder.

Indsatsområde 2: overblik over kritiske ressourcer
I forlængelse af generel øget opmærksomhed på forsyningsudfordringer, er der behov for et mere fyldestgørende overblik over de varer og services (kritiske ressourcer), der er afgørende for at varetage ansvarsområder og opretholde samfundsvigtige funktioner. Derfor vil et indsatsområde om identifikation af kritiske ressourcer for samfundsvigtige funktioner blive indarbejdet i myndighedernes mål og resultatplan (MRP) for 2025 eller 2026. Overblikket over kritiske ressourcer skal understøtte ministerområdets fremtidige arbejde med forsyningssikkerhed ved at indgå som et integreret element i den årlige risikostyring.  
  
Indsatsområde 3: beredskabsplaner for forsyningssikkerhed
Ministeriets beredskabsplaner skal genbesøges med særligt fokus på forsyningssikkerhed inden udgangen af 2025. Det betyder, at alle myndigheder, inkl. departementet, vil modtage en bestilling på en delplan for forsyningssikkerhed til deres generelle beredskabsplan. Formålet er at sikre et beredskab på forsyningssikkerhedsområdet, både for den enkelte myndighed, men også på tværs af hele ministerområdet. Efterfølgende vil delplanen for forsyningssikkerhed indgå i den generelle beredskabsplanlægning. 

Opfølgning
Opfølgning på indsatsområde 1 sker via etablerede processer for MRP og risikostyring. Opfølgning på indsatsområde 2 vil ske i forbindelse med ministerområdets beredskabsplanlægning, idet at de enkelte myndigheders, inkl. departementets, delplaner for forsyningssikkerhed skal opdateres hvert 4. år ved opdatering af de generelle beredskabsplaner. 

Indeværende plan gælder frem til 1. februar 2027. Evaluering og udarbejdelse af ny ministerieplan vil blive opstartet ca. et halvt år (medio 2026) før udløb af indeværende plan.  



[bookmark: _Hlk143160410]

10

